நவோமி ஸ்காட்

நவோமி கிரேஸ் ஸ்காட் (aomi Grace Scott ) (பிறப்பு :61993 மே   இவர் ஓர் ஆங்கில நடிகையும் மற்றும் பாடகியுமாவார் வால்ட் டிஸ்னி நிறுவனத்தின் இசை கற்பனை படமான அலாவுதீன்]] என்ற திரைப்படத்தில் இளவரசி ஜாஸ்மினா நடித்ததற்காக இவர் மிகவும் பிரபலமானவர். அறிவியல் புனைகதை நாடகத் தொடரான டெர்ரா நோவா (2011) மற்றும் டிஸ்னி சேனல் டீன் திரைப்படமான லெமனேட் மவுத் (2011) ஆகியவற்றில் நடித்ததற்காக ஸ்காட் முக்கியத்துவம் பெற்றார். சூப்பர் ஹீரோ படமான பவர் ரேஞ்சர்ஸ் (2017) மற்றும் அதிரடி நகைச்சுவை படமான சார்லீஸ் ஏஞ்சல்ஸ் (2019) ஆகியவற்றிலும் நடித்துள்ளார்.

ஆரம்ப கால வாழ்க்கை 
ஸ்காட் 1993 மே 6 அன்று லண்டனின் ஹவுன்ஸ்லோவில் பிறந்தார். இவரது தாயார் உஷா ஜோஷி, உகாண்டாவில் பிறந்த இந்திய குஜராத்தி வம்சாவளியைச் சேர்ந்தவர். மேலும் இளம் வயதிலேயே ஐக்கிய இராச்சியத்திற்கு குடிபெயர்ந்தார். நவோமியின் தந்தை கிறிஸ்டோபர் ஆங்கிலேயர் ஆவார். ஸ்காட்டுக்கு ஜோசுவாா என்ற ஒரு மூத்த சகோதரர், இருக்கிறார்  இவரது பெற்றோர் இருவரும் வடகிழக்கு லண்டனின் ரெட் பிரிட்ஜில் உள்ள உட்ஃபோர்டில் உள்ள பிரிட்ஜ் தேவாலயத்தில் போதகர்கள் ஆவர்  ஸ்காட் மிஷனரி மற்றும் அவுட்ரீச் வேலைகளில் பங்கேற்றுள்ளார்.  இவர் எசெக்ஸின் லொட்டனில் உள்ள டேவனன்ட் அறக்கட்டளை பள்ளியில் பயின்றார்.

தொழில் 
ஸ்காட் பிரிட்ஜ் தேவாலய இசிக்குழுவுடன் தனது இசையைத் தொடங்கினார். பள்ளி இசை மற்றும் நாடக தயாரிப்புகளில் தவறாமல் நடித்தார். பின்னர் இவர் பிரித்தன் பாப் பாடகர் கோலே பிரையன் என்பவரால் எடர்னல் என்ற பெண்கள் குழுவிலிருந்து கண்டுபிடிக்கப்பட்டார்.  இவர் பிரித்தன் பாடலாசிரியர்கள் மற்றும் தயாரிப்பாளர்களான ஜெனோமேனியாவுடன் இணைந்தார். 2014ஆம் ஆண்டில், யூடியூப்பில் "ரீலோட்" அவர்களின் "ரீலோட் செசன்ஸ்" தொடரின் ஒரு பகுதியாக, இவரைக் கொண்ட இரண்டு காணொளிகளை வெளியிட்டது.

இவரது முதல் பெரிய நடிப்பு பாத்திரம் டிஸ்னியின் தொடரான லைஃப் பைட்ஸ் என்பதாகும். 2010ஆம் ஆண்டில், 2011 ஆம் ஆண்டு டிஸ்னி சேனலின் அசல் திரைப்படமான லெமனேட் மௌத் திரைப்படத்தில் மோகினி "மோ" பஞ்சாரியாக நடித்தார். இது ஒரு அமெரிக்க தயாரிப்பில் இவரது முதல் பாத்திரமாகும். அதே ஆண்டு இவர் டெர்ரா நோவா என்ற அறிவியல் புனைகதைத் தொடரில் மேடி ஷானனாக நடித்தார். இது 2011 செப்டம்பரில் பாக்ஸ் ஒளிபரப்பு நிறுவனத்தில் திரையிடப்பட்டது. தொடரின் இரண்டாவது பருவம் புதுப்பிக்கப்படவில்லை. 2013ஆம் ஆண்டில், ஸ்காட் தனது லெமனேட்  இணை நடிகர் பிரிட்ஜிட் மென்ட்லரின் " ஹரிகேன் " பாடலுக்கான இசைக் காணொளியில் தோன்றினார். 2014 ஆகத்தில், இவர் தனது அறிமுக இசைத்தொகுப்பு இன்விசிபிள் டிவிசன் என்பதை சுயாதீனமாக வெளியிட்டார். ரிட்லி ஸ்காட்டின் த மார்சன் என்ற ஆங்கிலத் திரைப்படத்தில் ஸ்காட் ரியோகோவாக நடித்தார். இவரே தனது காட்சிகளை படமாக்கினார். ஆனால் அவை இறுதியில் அகற்றப்பட்டன. ஸ்கிரீன் இன்டர்நேஷனல் அவர்களின் 2015 நட்சத்திரங்களில் ஒன்றாக ஸ்காட்டை தேர்வு செய்தது. 2015 அக்டோபரில், பவர் ரேஞ்சர்ஸ் என்ற தொலைக்காட்சித் தொடரின் திரைப்படத் தழுவலான பவர் ரேஞ்சர்ஸ் (2017) என்ற ஆங்கிலத் திரைப்படத்தில் கிம்பர்லி ஹார்ட், பிங்க் ரேஞ்சர் உடன் இணைந்து நடித்தார். இந்தப் படம் 2017 மார்ச் 24 அன்று வெளியிடப்பட்டது. மேலும் ஸ்காட் தனது முதல் டீன் சாய்ஸ் விருதுக்கு பரிந்துரைக்கப்பட்டார். இந்தப் படம் வெளியானதும் கலவையான விமர்சனங்களை சந்தித்தது. மேலும் திரையரங்க வசூலில் ஏமாற்றமடைந்தது, இது 105 மில்லியன் டாலர் திட்டத்திற்கு எதிராக உலகளவில் 142 மில்லியன் டாலர்களையே வசூலித்தது. 

கை ரிச்சி இயக்கிய டிஸ்னியின் அலாவுதீன் என்ற திரைப்படத்தில் ஸ்காட் இளவரசி ஜாஸ்மின் வேடத்தில் நடித்தார்.. இவரது நடிப்பு பொதுவாக விமர்சகர்களால் நல்ல வரவேற்பைப் பெற்றது.  இப்படத்தில் இவரது நடிப்பிற்காக, ஸ்காட் சாய்ஸ் திரைப்பட நடிகைக்கான டீன் சாய்ஸ் விருதை வென்றார் - அறிவியல் புனைகதை / பேண்டஸி மற்றும் சிறந்த துணை நடிகைக்கான சனி விருதுக்கு பரிந்துரைக்கப்பட்டார் . அலாவுதீன் வணிக ரீதியாகவும் வெற்றி பெற்றது. திரையரங்கில் 1 பில்லியன் டாலரை வசூலித்தது.

தனிப்பட்ட வாழ்க்கை 
2014 சூனில், ஸ்காட் கால்பந்து வீரர் ஜோர்டான் ஸ்பென்ஸ் என்பவரை திருமணம் செய்து கொண்டார்.

குறிப்புகள்

வெளி இணைப்புகள் 

 
 
 
 

ஆங்கிலேயத் தொலைக்காட்சி நடிகைகள்
ஆங்கிலேயத் திரைப்பட நடிகைகள்
வாழும் நபர்கள்
1993 பிறப்புகள்